Eendrag neem volstoom deel aan die jaarlikse MAD2 (Making a Decision to Make a Difference), sekerlik een van die grootste gebeure op die Maties se kalender. Voorheen bekend as Karnaval en daarna JOOL (Jou Onbaatsugtige Opoffering vir Liefdadigheid), het Eendrag weereens in 2011 'n leidende rol gespeel in die verandering na MAD2, net soos wat Eendrag jare gelede Karnaval begin het deur ŉ vlotoptog te reël – net weereens ŉ bewys dat Eendrag sedert 1961 ŉ kampusleier is op verskeie terrein.
Van die onlangste resultate is as volg:
2001 – Eendrag en Heemstede behaal algehele derde plek.
2002 – Eendrag en Minerva behaal algehele eerste plek.
2003 – Eendrag en Serruria behaal algehele derde plek.
2004 – Eendrag en Sonop behaal algehele derde plek.
2005 – Eendrag en Monica wen JOOL-Beker. Algehele tweede plek.
2006 – Eendrag en Nerina wen JOOL-Beker. Algehele eerste plek.
2007 – Eendrag en Huis ten Bosch behaal algehele vyfde plek.
2008 – Eendrag en Heemstede behaal algehele tweede plek.
2009 – Eendrag en Irene behaal algehele vierde plek.
2010 – Eendrag en Harmonie wen die Geld-beker, Gemeenskapsbeker, JOOL-Beker en die SMOEG-Beker.
2011 – Eendrag en Minerva wen die Geld-beker, JOOL-Beker en die SMOEG-Beker.
2012 - Eendrag en Huis Francie behaal algehele eerste plek.
2013 - Eendrag en Sonop behaal algehele eerste plek.
2014 - Eendrag en ISA behaal eerste plek in die SMS Kompetisie, tweede plek in die Fun Run, derde plek in die Geldbeker en algehele vierde plek.
MAD2 is nie volmaak sonder Eendrag se Vensters nie. Vensters is ŉ opvoering tussen 19:00 en 23:00 met vrolike musiek, helder kostuums, flitsende ligte, asemrowende danse, interessante karakters en verskeie ander elemente om dit so skouspelagtig as moontlik te maak. Gedurende die aand van Vensters besoek daar om en by 25 000 toeskouers die Matie-kampus en Eendrag het altyd iets op die planke om hul voete onder hul uit te slaan.
Die doel van MAD2 is egter ook om hierdie studentepret met ŉ doel te vereenselwig en dit is daarom vir Eendrag ook altyd baie belangrik om iets vir die samelewing terug te gee. Normaalweg word alle ingesamelde MAD2-fondse outomaties aan Matie Gemeenskapsdiens (MGD) geskenk.
Eendrag en Monica begin egter in 2005 ŉ kampuswye tradisie deur hul eie, onafhanklike gemeenskapsprojek te loods en by Kayamandi fisies te help bou aan huise. Hierdie inisiatief word dan ook raakgesien en geprys deur die Universiteit en die MAD2-komitee en ander koshuise word aangemoedig om Eendrag en Monica se voorbeeld te volg. Net nog ŉ bewys van die manier waarop Eendrag sake aanpak en die leiersposisie wat Eendrag sodoende op kampus ingeneem het.